CELEX: 32017D2071
Language: fi
Date: 2017-11-13 00:00:00
Title: Neuvoston päätös (YUTP) 2017/2071, annettu 13 päivänä marraskuuta 2017, Euroopan unionin erityisedustajan nimittämisestä Etelä-Kaukasiaan ja Georgian kriisiä varten

14.11.2017   
            
            
               FI
            
            
               Euroopan unionin virallinen lehti
            
            
               L 295/55
            
         NEUVOSTON PÄÄTÖS (YUTP) 2017/2071,
   annettu 13 päivänä marraskuuta 2017,
   Euroopan unionin erityisedustajan nimittämisestä Etelä-Kaukasiaan ja Georgian kriisiä varten
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 8 päivänä heinäkuuta 2014 päätöksen 2014/438/YUTP (1), jolla Herbert SALBER nimitettiin Euroopan unionin erityisedustajaksi, jäljempänä ’erityisedustaja’, Etelä-Kaukasiaan ja Georgian kriisiä varten.
            
         
               (2)
            
            
               Neuvosto hyväksyi 17 päivänä helmikuuta 2017 päätöksen (YUTP) 2017/299 (2) Etelä-Kaukasiaan ja Georgian kriisiä varten nimitetyn erityisedustajan toimeksiannon jatkamisesta 30 päivään kesäkuuta 2018 saakka.
            
         
               (3)
            
            
               Koska Herbert SALBER on nimitetty toiseen tehtävään, Toivo KLAAR olisi nimitettävä erityisedustajaksi Etelä-Kaukasiaan ja Georgian kriisiä varten 13 päivästä marraskuuta 2017.
            
         
               (4)
            
            
               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Päätetään Herbert SALBERin toimeksianto Etelä-Kaukasiaan ja Georgian kriisiä varten nimitettynä Euroopan unionin erityisedustajana, jäljempänä ’erityisedustaja’, 15 päivänä elokuuta 2017.
   2.   Nimitetään Toivo KLAAR erityisedustajaksi Etelä-Kaukasiaan ja Georgian kriisiä varten 13 päivästä marraskuuta 201730 päivään kesäkuuta 2018. Hän toteuttaa toimeksiantonsa päätöksen (YUTP) 2017/299 mukaisesti.
   3.   Neuvosto voi poliittisten ja turvallisuusasioiden komitean arvion perusteella ja unionin ulkoasioiden ja turvallisuuspolitiikan korkean edustajan ehdotuksesta päättää, että erityisedustajan toimeksianto päättyy aikaisemmin.
   2 artikla
   Kustannukset, jotka liittyvät hallinnolliseen jatkuvuuteen erityisedustajien toimikausien välisenä aikana 15 päivästä elokuuta 201712 päivään marraskuuta 2017, katetaan päätöksen (YUTP) 2017/299 5 artiklan 1 kohdassa säädetystä rahoitusohjeesta.
   3 artikla
   Tämä päätös tulee voimaan päivänä, jona se hyväksytään.
   Edellä olevaa 1 artiklan 1 kohtaa ja 2 artiklaa sovelletaan 15 päivästä elokuuta 2017.
   
      Tehty Brysselissä 13 päivänä marraskuuta 2017.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Neuvoston päätös 2014/438/YUTP, annettu 8 päivänä heinäkuuta 2014, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon muuttamisesta ja jatkamisesta (EUVL L 200, 9.7.2014, s. 11).
   
      (2)  Neuvoston päätös (YUTP) 2017/299, annettu 17 päivänä helmikuuta 2017, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta (EUVL L 43, 21.2.2017, s. 214).